text: Kolding skal udvikles som cykelby
  29 november 2010 kl. 08.03
  Kolding har fået 2,8 millioner kroner til at videre-udvikle sig som cykelby, skriver dr.dk.
  Det er en del af det nye trafikforlig, som de fleste af partierne på Christiansborg indgik fredag.
  Det glæder SFs Karina Lorentzen, der selv bor i Kolding.
  - Sammen med Kolding Kommunes egenfinansiering giver forliget en massiv indsprøjtning til cyklismen, siger hun.
  
  Penge til cykelruter 
  Blandt andet bliver der skabt en sammenhængende cykelsti ved Egtvedvej og Bøgevej. Der bliver flere cykelparkeringspladser og endelig afsættes der penge til cykelruter i Lunderskov ved banegården og omkring Vestergade og Østergade i Vamdrup. I Kolding blev der blandt andet også sat penge af til en udvidelse af rundkørslen ved motorvejsfrakørsel 64.
  